Viquipèdia Discussió:Presa de decisions/2011/Filtre d'edicions

message: Intento explicar el per què de les opcions, encara que ningú ha mostrat tenir cap dubte:
# Gestió dels filtres per administradors o pel grup abusefilter. La definició dels filtres té un component tècnic, a base de programacions senzilles i expressions regulars. No tots els administradors poden tenir els coneixements tècnics i hi poden haver altres usuaris de confiança interessats en el seu desenvolupament. Alguns canvis poden ser delicats, si no estan ben provats i programats, donant falsos positius a molts editors. Però per altra banda, això ja està passant en determinades pàgines de l'espai MediaWiki (amb javascript o css) i no s'ha donat cap problema. Alguns administradors s'inhibeixen voluntàriament i tots els usuaris poden demanar els canvis necessaris. El fet que un administrador es pugui autoassignar al grup abusefilter es pot entendre com un compromís assumit. Altres opcions serien restringir-ho fent l'assignació via buròcrates, o bé deixar-ho obert a tots els administradors i només a ells.
#:El que seria interessant saber per poder decidir és quins administradors i no administradors estan a priori disposats a ajudar en la creació de filtres.
# Veure els filtres públics. Un filtre es pot definir com a públic o privat. La idea és que el codi dels privats només sigui accessible als creadors de filtres per seguretat (per exemple antivandalisme) i per evitar que es pugui jugar maliciosament amb el sistema intentant veure com saltar-se els filtres. Se suposa que els filtres públics seran definicions de casos evidents. Tot i així per ser convenient restringir la seva visibilitat als anònims o novells.
# Veure el registre detallat. Millor veure un exemple: :en:Special:AbuseLog/4820855. No hi ha dades confidencials, però es pot pensar en la seva restricció per seguretat igual que en el punt anterior.
# Bloqueig automàtic. Per defecte no està activat per seguretat dels falsos positius que es poden donar. Com que l'objectiu prioritari de l'instal·lació de l'extensió és per la lluita antivandalisme, aquesta és una mesura que pot resultar eficaç si s'aplica amb cura, per exemple només a anònims. La durada del bloqueig seria única, per exemple amb la durada mínima de dues hores que estem aplicant actualment, ja faria la seva funció i sempre es pot revisar per anul·lar el bloqueig o ampliar-lo puntualment.
--V.Riullop WLM (parlem-ne) 13:34, 3 juny 2011 (CEST)
replies: text: Estic disposat a contribuir a gestionar el filtre. – Leptictidium; what else? 10:13, 4 juny 2011 (CEST)
replies: text: : Jo també. Respecte de les opcions que hi ha, crec que em decantaria per:

text: : 1. Els membres que poden fer ús de l'eina haurien de ser els del grup (i no tots els administradors). És a dir, com a :en i :fr (i no l'opció que ve per defecte). Els administradors podrien atorgar-se el flag (que vendria a ser el compromís que comentava en Vicenç) i els altres usuaris, podrien demanar-ho via VP:PA en la línia dels reversors (VP:RR).

text: : 2. Veure els filtres públics: Registrats. Restringir una mica l'accés a les llistes d'expressions regulars (encara que siguin les públiques) podria estalviar-nos una mica de feina.

text: : 3. Veure el registre detallat: Pel que he vist, no hi ha res molt delicat. Podria ser públic. Si ho trobau massa perillós, propòs als registrats com en l'anterior.

text: : 4. Jo no aplicaria el bloqueig automàtic. A les tres reversions o això, faria un avís a VP:OV/AA. No ho descart en un futur quan el sistema estigui ben provat i amb pocs falsos positius i si els administradors no donam a l'abast a bloquejar. Pau Cabot · Discussió 10:45, 4 juny 2011 (CEST)
replies: text: ::Sobre el bloqueig automàtic. Si es preveu que en un futur es pugui utilitzar, és millor tenir-lo disponible d'entrada que no haver de discutir-ho i demanar un canvi més endavant. Una altra qüestió és com, quan i amb qui s'utilitza. Els filtres no fan reversions. Les accions disponibles són, entre d'altres: marcar l'edició per a revisió, advertir a l'usuari abans de desar, prohibir desar l'edició. Aquestes accions es poden activar per reiteració, per exemple desprès de tres advertiments, prohibir desar, o bé després de tres prohibicions, blocar. La implantació dels filtres ha de ser progressiva, comprovant tots els falsos positius. L'aplicació d'un bloqueig ha de ser en casos clars i ben provats. --V.Riullop WLM (parlem-ne) 11:43, 4 juny 2011 (CEST)
thread_title:  Opcions 

message: En algun lloc s'ha fet un recompte i definit el resultat d'aquesta presa de decisió?--Pere prlpz (disc.) 20:12, 28 març 2012 (CEST)
replies: text: El recompte és senzill, amb prou majories, i el resultat és a bugzilla:29527, però l'anoto també a la pàgina. Crec que és la primera vegada que hem aplicat el mètode de Schulze en una presa de decisió. Encara que per 3 valors resulta senzill, anoto els resultats de "Preferències per veure els filtres públics" com a exercici:

text: Vots:

text: * R > C > T

text: * R > C > T

text: * T > C = R

text: * T > C = R

text: * R > C > T

text: * R > C > T

text: * R > C > T

text: * R > C > T

text: * R > C > T

text: * C > R > T

text: * C > R > T

text: * T > C = R

text: * C > R > T
 Recompte
>	T 	R	C
T	  	3	3
R	10	 	7
C	10	3

text: R guanya sobre les altres dues opcions, R>T i R>C

text: --V.Riullop (parlem-ne) 23:08, 28 març 2012 (CEST)
thread_title:  Resultat